CELEX: 32004R1964
Language: sk
Date: 2004-11-12 00:00:00
Title: Nariadenie Komisie (ES) č. 1964/2004 z 12. novembra 2004 o zastavení rybolovu mieňa máloplutvého (Brosme brosme) pre plavidlá plaviace sa pod vlajkou Írska

16.11.2004   
            
            
               SK
            
            
               Úradný vestník Európskej únie
            
            
               L 339/3
            
         
      NARIADENIE KOMISIE (ES) č. 1964/2004
   z 12. novembra 2004
   o zastavení rybolovu mieňa máloplutvého (Brosme brosme) pre plavidlá plaviace sa pod vlajkou Írska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1), najmä na jeho článok 21 ods. 3,
   keďže:
   
               (1)
            
            
               Nariadenie Rady (ES) č. 2340/2002 zo 16. decembra 2002, ktorým sa stanovujú rybárske možnosti pre hlbokomorské zásoby rýb na roky 2003 a 2004, stanovuje kvóty na rok 2004 pre mieňa máloplutvého (2).
            
         
               (2)
            
            
               S cieľom zabezpečiť dodržiavanie opatrení týkajúcich sa kvantitatívnych obmedzení výlovu zásob podliehajúcich kvóte, je potrebné, aby Komisia stanovila dátum, ku ktorému sa pridelená kvóta stanovená na výlov plavidlami plaviacimi sa pod vlajkou členského štátu, bude považovať za vyčerpanú.
            
         
               (3)
            
            
               Podľa informácií oznámených Komisii výlovy mieňa máloplutvého vo vodách oblasti ICES V, VI, VII (vody Spoločenstva a vody, ktoré nepatria pod zvrchovanosť alebo jurisdikciu tretích štátov) plavidlami plaviacimi sa pod vlajkou Írska alebo plavidlami zaregistrovanými v Írsku dosiahli kvótu pridelenú na rok 2004. Írsko zakázalo loviť tieto zásoby od 1. októbra 2004. Z tohto dôvodu je potrebné stanoviť tento dátum,
            
         PRIJALA TOTO NARIADENIE:
   Článok 1
   Kvóta pridelená Írsku na rok 2004 pre výlovy mieňa máloplutvého vo vodách oblasti ICES V, VI, VII (vody Spoločenstva a vody, ktoré nepatria pod zvrchovanosť alebo jurisdikciu tretích štátov) plavidlami plaviacimi sa pod vlajkou Írska alebo plavidlami zaregistrovanými v Írsku, sa považuje za vyčerpanú.
   Rybolov mieňa máloplutvého vo vodách oblasti ICES V, VI, VII (vody Spoločenstva a vody, ktoré nepatria pod zvrchovanosť alebo jurisdikciu tretích štátov) plavidlami plaviacimi sa pod vlajkou Írska alebo plavidlami zaregistrovanými v Írsku, ako aj ponechanie na palube, prekládka alebo vykládka zásob vylovených týmito plavidlami sa po dátume nadobudnutia platnosti tohto nariadenia zakazuje.
   Článok 2
   Toto nariadenie nadobúda účinnosť v deň nasledujúci po jeho uverejnení v Úradnom vestníku Európskej únie.
   Toto nariadenie je uplatniteľné od 1. októbra 2004.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. novembra 2004
      
         
            Za Komisiu
         
         Jörgen HOLMQUIST
         
         
            generálny riaditeľ pre rybné hospodárstvo
         
      
   
   
      (1)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1954/2003 (Ú. v. EÚ L 289, 7.11.2003, s. 1).
   
      (2)  Ú. v. EÚ L 356, 31.12.2003, s. 1.